РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10

от заседание на комисия „Управление на собствеността”
към Пленума на Висшия съдебен съвет, проведено на 01.04.2020 г.

Днес, 01.04.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 7/16.03.2020 г., т. 2:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Боян Новански 
Огнян Дамянов
Йордан Стоев
Стефан Гроздев
Олга Керелска

От администрацията на ВСС присъства: Стефка Инджова – директор на дирекция „Управление на собствеността на съдебната власт“.

-	Инвестиции и строителство:

1.ОТНОСНО: Актуализиране на Инвестиционната програма по § 51-00 „Основен ремонт на ДМА“ на Висшия съдебен съвет за 2020 г.
Приложение: Доклад от инж. Стоянка Георгиева – главен експерт в  отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ОДОБРЯВА актуализирано поименно разпределение на разходите по  § 51-00 „Основен ремонт на дълготрайни материални активи“ на органите на съдебната власт за 2020 г. – увеличение на прогнознa сметнa стойност на обект и увеличение на „Разходи за такси към експлоатационни дружества и други разходи за обекти“ - 2020 г.“, Приложение „Сметни стойности и разчети за финансиране на капиталовите разходи и трансфери през 2020 г.“
1.2. ИЗПРАЩА решението по т. 1.1 от настоящия протокол на Комисия „Бюджет и финанси“, за съгласуване.
1.3. ВЪЗЛАГА на дирекция „Управление на собствеността на съдебната власт“ след получаване на решението на Комисия „Бюджет и финанси“ по    т. 1.2, да бъде докладвано на следващото заседание на Комисия „Управление на собствеността“ за произнасяне съобразно правомощията на комисията съгласно решение по т. 2 от Протокол № 7/16.03.2020 г.

2.ОТНОСНО: Искане с вх. № ВСС4914/26.02.2020 г. от ГД „Охрана“ за съгласуване на инвестиционни проекти за обекти във връзка с доизграждане на националната система за електронна сигурност на обектите на съдебната власт, включени в графика за провеждане на обществени поръчки за 2020 г.
Приложение: Доклад от Лина Грънчарова - началник отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на инж. Лина Грънчарова – началник на отдел „Инвестиции и строителство“, дирекция „УССВ“.
2. ИЗПРАЩА внесените от ГД „Охрана“ работни проекти за окрупняване/доизграждане на системи за сигурност към Национална информационна система за електронна сигурност на съдебните сгради     (НИСЕССС) на: 
-	административния ръководител на Военно-апелативна прокуратура-София за сградата на ул. „Позитано“ № 24а в гр. София;
- административния ръководител-председател на Окръжен съд – Варна за сградата на пл. „Независимост“№ 2 в гр. Варна, за съгласуване и изразяване на становище в срок до десет календарни от получаването на работните проекти. Становищата ведно с работните проекти  да се предоставят на ГД „Охрана“ с копие до Комисия „Управление на собствеността“.

-	Управление на собствеността:

3.ОТНОСНО: Проект на решение за упълномощаване на представляващия Висшия съдебен съвет да подпише анекс към Договор № 3533/09.03.2017 г. 

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

3.1. ДАВА СЪГЛАСИЕ да бъде удължен срокът на договор за наем рег. № ВСС-3533/09.03.2017 г., сключен между „Карлово Пропърти“ ООД и ВСС, за нуждите на Районен съд – Карлово, с 1 /една/ година, считано от 10.03.2020 г., при наемна цена в размер на 4 400 лв. без ДДС.

3.2.ДАВА СЪГЛАСИЕ да се промени месечната наемна цена от 3 400 лв. без ДДС на 4 400 лв. без ДДС. В останалата си част договорът да остане непроменен.

3.3.УПЪЛНОМОЩАВА представляващия Висшия съдебен съвет да подпише анекс с „Карлово Пропърти“ ООД към договор рег. № ВСС-3533/09.03.2017 г., при условията на т. 3.1 и т. 3.2.

3.4.ИЗПРАЩА решението на управителя на „Карлово Пропърти“ ООД.

4.ОТНОСНО: Проект на решение за изменение и допълнение на решение на Пленума на Висшия съдебен съвет по протокол № 15/11.07.2019 г., т. 32 за упълномощаване на служители от дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

1.	ИЗМЕНЯ решение по т. 32 от Протокол № 15/11.07.2019 г. на Пленума на ВСС, както следва:
	„32.1. УПЪЛНОМОЩАВА Иванка Христова - началник на отдел „Управление на собствеността“, дирекция „Управление на собствеността на съдебната власт“, Надя Горгорова - старши експерт в отдел „Управление на собствеността“, дирекция „Управление на собствеността на съдебната власт” и Стоян Димитров – старши експерт – юрисконсулт в отдел „Управление на собствеността“, дирекция „Управление на собствеността на съдебната власт” заедно и поотделно да представляват Висшия съдебен съвет пред:
- общинските администрации, общинските служби по земеделие, службите по геодезия, картография и кадастър /СГКК/, във връзка с попълването, подписването, подаването и получаването на документи, необходими за актуализирането или съставянето на актове за държавна собственост на имотите на съдебната власт;
- областните администрации, във връзка със съставянето на актове за държавна собственост на имотите на съдебната власт, за които липсват такива или следва да бъдат актуализирани;
- общинските администрации, във връзка с изготвянето, попълването, подписването и подаването на декларации по чл. 14 и чл. 27 от Закона за местните данъци и такси относно определяне размера на данък недвижими имоти и такса битови отпадъци, както и във връзка с получаване на данъчни оценки и др. за имотите на съдебната власт;
- „ЕВН България Електроразпределение“ ЕАД, „ЕВН България Електроснабдяване“ ЕАД, „ЧЕЗ Електро България“ АД, „ЧЕЗ Разпределение България“ АД, „ЕНЕРГО-ПРО Продажби“ АД, „Електроразпределение Север“ АД, „Софийска вода“ и други ВиК оператори, „Топлофикация София“ ЕАД и други оператори, доставчици на топлинна енергия, „Овергаз мрежи“ АД и други оператори на газопреносната мрежа, както и други експлоатационни дружества, във връзка с попълване, подписване, подаване и получаване на заявления, молби и декларации за откриване, промяна или закриване на партиди, както и да извършват други правни и фактически действия във връзка със сключени договори за предоставяне на услуги от експлоатационни дружества.
32.2. Настоящото решение се отнася за недвижими имоти на съдебната власт, върху които не е възложено стопанисването на съответните административни ръководители, предвид решение на Пленума на ВСС по т. 2 от Протокол № 25/03.08.2017 г.
32.3 Настоящото решение отменя решение по т. 9 на Протокол №27/14.09.2017 г. и по т. 31.2 на Протокол № 37/16.11.2017 г. на Пленума на Висшия съдебен съвет.“

5.ОТНОСНО: Проект на решение за разпределение на ползването на помещенията в недвижим имот, находящ се в гр. Дулово, ул. „Васил Левски“ № 12.
Приложение: Доклад от Стоян Димитров – старши експерт – юрисконсулт в отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

I. РАЗПРЕДЕЛЯ ползването на помещенията в административната сградата в гр. Дулово, ул. „Васил Левски“ № 12, както следва:

На Районен съд – гр. Дулово:
1.	Сутерен
2.	Котелно помещение /самостоятелно/ в сутерен

Първи етаж:
1.	Стая № 2 – съдебна зала № 2
2.	Стая № 3 – административен секретар
3.	Стая № 4 – районен съдия
4.	Стая № 5 – съдебен секретар
5.	Стая № 6 – наказателно деловодство и регистратура
6.	Стая № 7 – адвокати и граждани за справки по дела
7.	Стая № 8 – гражданско деловодство
8.	Стая № 9 – съдебен секретар
9.	Стая № 10 – административен ръководител
10.	 Стая № 12 – „синя“ стая на детето
11.	 Стая № 13 –  съдебна зала № 1
12.	 Санитарно помещение 
13.	 Стълбищна площадка - към сутерен и авариен изход
14.	 Стая № 16 – съдия по вписванията
15.	 Стая № 17 – съдебен секретар 
16.	 Стая № 18 – заместник - председател
17.	 Стая № 19 – архив
Втори етаж:
1. Стая № 1 – деловодство съдебно - изпълнителна служба
2. Стая № 2 – държавен съдебен изпълнител
3. Стая № 3 – регистратура за КИ
 	4. Стая № 4 – главен счетоводител
5. Стая № 5 – архив
6. Стая № 6 – архив
7. Стая № 7 – сървърно помещение 
8. Стая № 8 – районен съдия
9. Стая № 9 – съдебен архивар и Бюро съдимост
10. Стая № 10 – призовкар
11. Подстълбищно пространство – преход към таван
 	12. Санитарно помещение
13. Стая № 11 – архив

 На Окръжна прокуратура – Силистра за нуждите на Районна прокуратура – Силистра, Териториално отделение - гр. Дулово:
Втори етаж:
1.	Стая № 1 – архив 
2.	Стая № 2 – кабинет прокурор
3.	Стая № 3 – архив 							
4.	Стая № 4 – архив
5.	Стая № 7 – кабинет
6.	Стая № 8 – кабинет деловодство
7.	Стая № 9 – кабинет прокурор
8.	Стая № 10 – архив
9.	Стая № 11 – кабинет прокурор
10.	 Санитарно помещение

Забележка:
За изпълнение на функциите на ГД „ИН“, ОСИН гр. Варна, за  Пробационна служба – гр. Дулово :

Втори етаж:
1.	Стая № 5 – кабинет 
2.	Стая № 6 – кабинет
 	
За изпълнение на функциите на Агенция по вписванията, РД – гр. Варна, за Служба по вписванията – гр. Дулово:

Първи етаж:
1. Стая № 14 – архив 
2. Стая № 15 – кабинет
3. Стая № 20 – архив

За изпълнение на функциите на ГД „Охрана“, за ОЗ „Охрана“ –  Силистра в гр. Дулово:
Първи етаж:
1.	Стая № 1 – дежурен охрана, пост

За общо ползване от Районен съд – гр. Дулово и ОЗ „Охрана“- Силистра в гр. Дулово.
Първи етаж:
1.	Стая № 11 – помещение за временен престой и изолация

II. Настоящото решение изменя т. 58.I.6.1 от протокол № 26/07.11.2019 г. на Пленума на Висшия съдебен съвет.

III. Изпраща решението по т. I на и.ф административния ръководител на Районен съд – Дулово за сведение и изпълнение и чрез главния прокурор на Република България на административния ръководител на Окръжна прокуратура – Силистра, за нуждите на Районна прокуратура гр. Силистра, ТО – Дулово, за сведение.

6.ОТНОСНО: Определяне на служител от дирекция „Управление на собствеността на съдебната власт“, отдел „Управление на собствеността“ с права администриране в регистъра на недвижимите имоти.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ОПРЕДЕЛЯ Стоян Димитров – старши експерт – юрисконсулт в отдел „Управление на собствеността“, дирекция „Управление на собствеността на съдебната власт“, с права на администриране в регистъра на недвижимите имоти. 
6.2. ИЗПРАЩА за сведение решението по т. 6.1 на главния секретар на Висш съдебен съвет.
6.3. ВЪЗЛАГА на дирекция „Управление на собствеността на съдебната власт“ да уведоми дирекция „Информационни технологии и съдебна статистика“, отдел „Информационно обслужване“, за решението по т. 6.1 с оглед актуализиране на потребителите и техните права за достъп до регистъра на недвижимите имоти.

7.ОТНОСНО: Решение на Жилищната комисия към Пленума на ВСС по протокол  № 1/27.03.2020 г.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

7.1. ОТМЕНЯ решение по т. 27.1. и т. 27.1.1. от Протокол                                № 3/13.02.2020г. на Пленума на ВСС, с което ………………………………., подал заявление № ВСС-13465/06.10.2017г., картотекиран III група, е настанен в недвижим имот – частна държавна собственост, предоставен за управление на Висшия съдебен съвет за жилищни нужди, представляващ ведомствено жилище -  апартамент № 13, намиращ се в гр. София, р-н „Триадица“, м. „Центъра“, бул. „Патриарх Евтимий“ № 45, ет. 4, състоящ се от две стаи, хол, кухня входно антре, черно антре, тоалетна и баня, с площ от 91,45 кв.м., заедно с таванско и избено помещение и 5,80% ид. части от общите части на сградата и мястото – цялото от 738 кв.м., при месечна наемна цена в размер на 118,40 лв. /сто и осемнадесет лева и четиридесет стотинки/ без включен ДДС.
7.2. При публикуване на протокола на интернет страницата на ВСС да се заличат личните данни на заявителя.

8.ОТНОСНО: Решение на Комисия „Бюджет и финанси“ към Пленума на Висшия съдебен съвет по протокол № 11/25.03.2020 г., т. 7 във връзка с постъпили писма с вх. № ВСС-3233/19.03.2020 г. и вх. № 2024/19.03.2020 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ОТТЕГЛЯ разглеждането на т. 8 от настоящия дневен ред.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ